《暮春郊外》
元代·许谦

行行多胜事，石窦溅流泉。白鸟浮云外，青山落日边。

风平花委地，野迥草连天。春事成牢落，人生一梦然。

作者简介：（1270—1337）金华人，字益之，号白云山人。幼孤，力学。从金履祥学，尽得其奥。教授乡里，不应辟举。居东阳八华山，学者争往从之。四方之士，以不及门为耻。或访以典礼政事，闻者无不厌服。卒谥文懿。有《读书传丛说》、《诗名物钞》、《白云集》等。